Diari Oficial de la Generalitat Valenciana


Sumari del DOGV 7906, del 28-10-2016 (2016/8559)

CORRECCIÓ d'errades de la Resolució de 10 d'octubre de 2016, de la Direcció General de Formació Professional i Ensenyaments de Règim Especial, de la Conselleria d'Educació, Investigació, Cultura i Esport; de la Sotssecretaria de la Vicepresidència i Conselleria d'Igualtat i Polítiques Inclusives, i de la Direcció General d'Ocupació i Formació del Servei Valencià d'Ocupació i Formació, per la qual es crea a la Comunitat Valenciana un cens i es convoca els interessats a inscriure-s'hi, per a la concreció de necessitats de reconeixement de la competència professional, formació i habilitació, als efectes previstos en l'Acord de 7 d'octubre de 2015, del Consell Territorial de Serveis Socials i del Sistema per a l'Autonomia i Atenció a la Dependència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7906

Data del DOGV
:   28-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8559


Data del document
:   26-10-2016

Organisme emissor
:   Servei Valencià d'Ocupació i Formació

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * Vicepresidència i Conselleria d'Igualtat i Polítiques Inclusives

CORRECCIÓ d'errades de la Resolució de 10 d'octubre de 2016, de la Direcció General de Formació Professional i Ensenyaments de Règim Especial, de la Conselleria d'Educació, Investigació, Cultura i Esport; de la Sotssecretaria de la Vicepresidència i Conselleria d'Igualtat i Polítiques Inclusives, i de la Direcció General d'Ocupació i Formació del Servei Valencià d'Ocupació i Formació, per la qual es crea a la Comunitat Valenciana un cens i es convoca els interessats a inscriure-s'hi, per a la concreció de necessitats de reconeixement de la competència professional, formació i habilitació, als efectes previstos en l'Acord de 7 d'octubre de 2015, del Consell Territorial de Serveis Socials i del Sistema per a l'Autonomia i Atenció a la Dependència. [2016/8559]  
  
Publicada la Resolució de 10 d'octubre de 2016, de la Direcció General de Formació Professional i Ensenyaments de Règim Especial, de la Conselleria d'Educació, Investigació, Cultura i Esport; de la Sotssecretaria de la Vicepresidència i Conselleria d'Igualtat i Polítiques Inclusives, i de la Direcció General d'Ocupació i Formació del Servei Valencià d'Ocupació i Formació (DOGV 7904, 26.10.2016) i advertit un error en aquesta, es procedeix a la seua correcció.  
  
Primer  
Es publiquen els annexos I i II, mencionats en l'esmentada resolució i que no havien sigut inclosos en la mateixa.  
  
Segon  
En l'apartat tercer de la resolució, on diu:  
«El termini d'inscripció en el cens serà de 60 dies naturals a comptar de l'endemà de la publicació de la present convocatòria en el DOGV»;  
  
Ha de dir:  
«El termini d'inscripció en el cens serà de 40 dies hàbils, excloent-se del còmput els dissabtes, diumenges i festius, a comptar de l'endemà de la publicació de la present convocatòria en el DOGV».  
  
Tercer  
El termini a què fa referència l'apartat tercer de la resolució produirà efectes a partir de la publicació de la present correcció d'errors en el DOGV.  
  
València, 26 d'octubre de 2016.- La directora general de Formació Professional i Ensenyaments de Règim Especial: Marina Sánchez Costas. El sotssecretari de la Vicepresidència i Conselleria d'Igualtat i Polítiques Inclusives: Francesc Gamero Lluna. La directora general d'Ocupació i Formació: Rocío Briones Morales.  
  
  
ANNEX II  
  
  
Requisits de participació en un procediment de reconeixement de la competència professional adquirida per experiència laboral i/o formació no formal:  
  
1. Requisits  
Les persones que desitgen participar en un procediment de reconeixement de la competència professional adquirida per experiència laboral i/o formació no formal han de complir els requisits següents:  
a) Posseir la nacionalitat espanyola, haver obtingut el certificat de registre de ciutadania comunitària o la targeta de familiar de ciutadà de la Unió, o ser titular d'una autorització de residència o, de residència i treball a Espanya en vigor, en els termes establits en la normativa espanyola d'estrangeria i immigració  
b) Tindre 20 anys complits en el moment de realitzar la inscripció, per a qualificacions de nivell II i III, i 18 anys per a qualificacions de nivell I.  
c) Tindre experiència laboral i/o formació relacionada amb les competències professionals que es volen acreditar:  
- En el cas d'experiència laboral: Justificar en els últims 10 anys transcorreguts abans de realitzar-se la convocatòria, per a qualificacions de nivell II i III, almenys 3 anys, amb un mínim de 2000 hores treballades en total. I per a qualificacions de nivell I, almenys 2 anys, amb un mínim de 1200 hores treballades en total.  
- En el cas de formació: Justificar en els últims 10 anys transcorreguts abans de realitzar-se la convocatòria, almenys 300 hores per a qualificacions de nivell II i III, i 200 hores per a qualificacions de nivell I. En els casos en què els mòduls formatius associats a la unitat de competència que es pretén acreditar prevegen una duració inferior, s'hauran d'acreditar les hores establides en els dits mòduls (vegeu l'annex I).  
  
  
2. Justificació dels requisits  
1. La justificació de l'experiència laboral es farà amb els documents següents:  
a) Per a treballadors o treballadores assalariats:  
Certificació de la Tresoreria General de la Seguretat Social, de l'Institut Social de la Marina o de la mutualitat a què estigueren afiliats, on conste l'empresa, la categoria laboral (grup de cotització) i el període de contractació, i contracte de treball o certificació de l'empresa on hagen adquirit l'experiència laboral, en la qual conste específicament la durada dels períodes de prestació del contracte, l'activitat exercida i l'interval de temps en què s'ha realitzat la dita activitat.  
  
b) Per a treballadors o treballadores autònoms o per compte propi:  
Certificació de la Tresoreria General de la Seguretat Social o de l'Institut Social de la Marina dels períodes d'alta en la Seguretat Social en el règim especial corresponent i descripció de l'activitat exercida i interval de temps en què s'ha realitzat.  
  
c) Per a treballadors o treballadores voluntaris o becaris:  
Certificació de l'organització on s'haja prestat l'assistència en què consten, específicament, les activitats i funcions realitzades, l'any en què s'han realitzat i el nombre total d'hores dedicades a aquestes.  
  
2. Per a les competències professionals adquirides a través de vies no formals de formació, la justificació es realitzarà mitjançant document que acredite que l'aspirant posseeix formació relacionada amb les unitats de competència que es pretenguen acreditar, en el qual consten els continguts i les hores de formació.